                                                       
[image: image1.png]



                                              PARLAMENTUL ROMÂNIEI

                                                CAMERA DEPUTAŢILOR
	         COMISIA JURIDICĂ, 
DE DISCIPLINĂ ŞI IMUNITĂŢI                           
	                           Bucureşti 25.11.2011      

                           PL.x 645/2011                    

	
	


                                                                    AVIZ
asupra propunerii legislative pentru modificarea şi completarea Legii nr.69/2000, Legea educaţiei fizice şi sportului, consolidată în 2009
       În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea Legii nr.69/2000, Legea educaţiei fizice şi sportului, consolidată în 2009, trimisă cu adresa Pl.x 645 din 21 noiembrie 2011 şi înregistrată cu nr. 31/1100 din 21 noiembrie 2011.
       Conform dispoziţiilor art.75 alin.(1) din Constituţia României, republicată şi ale art. 92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 

       Senatul a respins  iniţiativa legislativă în şedinţa din 16 noiembrie 2011.
       Iniţiativa legislativă are ca obiect de reglementare modificarea Legii educaţiei fizice şi sportului nr.69/2000, astfel încât să poată fi acţionari ai societăţilor comerciale sportive pe acţiuni nu doar persoanele fizice şi cele juridice, ci şi autorităţile administraţiei publice locale.
       Membrii Comisiei au examinat iniţiativa legislativă supusă avizării, expunerea de motive, avizul negativ al Consiliului Legislativ nr. 585 din 25 mai 2011 şi punctul de vedere al Guvernului, transmis cu adresa nr. 499 din 31 octombrie 2011, prin care se susţine adoptarea acestei iniţiative legislative, sub rezerva însuşirii unor observaţii şi propuneri.
       În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a propunerii legislative pentru modificarea şi completarea Legii nr.69/2000, Legea educaţiei fizice şi sportului, consolidată în 2009.

         În raport cu obiectul şi conţinutul reglementării, propunerea legislativă face parte din categoria legilor ordinare.      
           PREŞEDINTE,                                                                                SECRETAR,
                  Daniel BUDA                                                                        Gabriel ANDRONACHE
Consilier, Ciprian Bucur

